Kokeile, miten hyvin pärjäät Jyväskylä-tietovisassa

Viikon tietovisan aiheena on maakunnan pääkaupunki aina historian alkuhämäristä nykyaikaan asti.

Kuvassa Lutakon alue pian Kuokkalan sillan avaamisen jälkeen. Matti Turpeinen

Juho Hämäläinen

Kauas on tultu tsaari Nikolai I:n ajoista, jolloin Jyväskylä sai kaupunkioikeudet. Keskustan idyllinen puutalokaupunkimiljöö on jyrätty modernimman rakennuskannan tieltä jo vuosikymmeniä sitten. Järven ja harjun puristuksiin on kasvanut maakunnan keskus, jonka alati modernisoituvaa ilmettä pohjoiseen matkalla olevat tai sieltä pois tulevat matkailijat varmasti hämmästelevät.

Muualla Suomessa ohitustiet kiertävät nimensä mukaisesti kaupungit, mutta Jyväskylässä moottoritie on vedetty rehvakkaasti keskustan läpi. Ja mikäs siinä, onhan Rantaväylän varressa paraatipaikalla Innova-rakennusten kaltaisia modernin arkkitehtuurin helmiä, joita tulevat sukupolvetkin varmasti aikanaan vielä ihastelevat.

Tämän viikon tietovisassa katsotaan kuitenkin Jyväskylän historiaan. Testaa, miten hyvin olet perillä aiheesta!